7. ΒΑΣΙΛΙΚΟΝ ΔΙΑΤΑΓΜΑ της 15/24 Σεπτ. 1953 Περί συστάσεως Δευτεροβαθμίου Υγειονομικής Επιτροπής εν Τριπόλει. Έχοντες υπόψη τας παρ. 2 και 3 του άρθρ. 11 του Νόμ. 1811/51 «περί Κώδικος Καταστάσεως Δημοσίων Διοικητικών Υπαλλήλων, την υπ’ αριθ. 374/1953 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών ως και την υπ’ αριθ. 451/1953 γνωμοδότησιν του Συμβουλίου της Επικρατείας. Προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνον.-Συνιστώμεν εις την πόλιν της Τριπόλεως, ένθα έδρα του υγειονομικού Κέντρου, Δευτεροβάθμιον Υγειονομικήν Επιτροπήν υπό τον τίτλον «Δευτεροβάθμιος Υγειονομική Επιτροπή Τριπόλεως». Η κατά τόπον αρμοδιότης της Επιτροπής ταύτης επεκτείνεται επί των υπαλλήλων των υπηρεσιών των εδρευουσών εις την περιοχήν των Υγειονομικών Κέντρων Αρκαδίας, Μεσσηνίας και Λακωνίας, περιοριζομένης αντιστοίχως της κατά τόπον αρμοδιότητος της Δευτεροβαθμίου Επιτροπής Ναυπλίου. Έδραν της ως άνω Επιτροπής ορίζομεν το Υγειονομικόν Κέντρον Τριπόλεως. Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 